29. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 10930/1642 της 23 Ιουλ./21  Αυγ. 1964 (ΦΕΚ Β΄ 337) Περί ρυθμίσεως της διαδικασίας δια την καλλιέργειαν, κατοχήν, αποθήκευσιν κλπ. καπνών ποικιλίας BURLEY. Έχοντες υπ’ όψιν: 1)Τας διατάξεις της παρ. 5 της υπ’ αριθ. 26/18.2.61 πράξεως του Υπουργικού Συμβουλίου και 2)την ανάγκην ρυθμίσεως εξ υπαρχής της όλης διαδικασίας δια την καλλιέργειαν, κατοχήν, μεταφοράν, αποθήκευσιν, αγοράν και πώλησιν των καπνών της ποικιλίας BURLEY, λόγω των αναφυέντων εκ της εφαρμογής των εκδοθεισών μέχρι τούδε σχετικών αποφάσεων ημών θεμάτων, αποφασίζομεν: Τροποποιούμεν και συμπληρούμεν εις ενιαίον κείμενον τας υπ’ αριθ. Α. 14298/1961, Σ. 11552/1962 και Α .20447/63 αποφάσεις ημών, δι’ ων ερυθμίσθησαν τ’ ανωτέρω θέματα ως ακολούθως: 1)Ο επιθυμών να καλλιεργήση καπνά ποικιλίας BURLEY εις α περιφερείας επιτρέπεται η καλλιέργεια αύτη, βάσει των κατά την παρ. 1 της υπ’ αριθ. 26/1961 πράξεως του Υπουργικού Συμβουλίου, εκδιδομένων αποφάσεων του Υπουργού Γεωργίας, υποχρεούται όπως υποβάλη εις την αρμοδίαν Εφορίαν Καπνού, μέσω του οικείου Δημάρχου ή Προέδρου Κοινότητος και προ πάσης ενάρξεως της καλλιεργείας, σχετικήν δήλωσιν, συνοδευομένην απαραιτήτως προκειμένου, περί ιδιώτου δια της υπό της παρ. 4 της ως άνω Π.Υ.Σ. προβλεπομένης εγκρίσεως του Εθνικού Οργανισμού Καπνού (Ε.Ο.Κ.) και το βραδύτερον μέχρι της 30 Απριλίου εκάστου έτους. Αι δηλώσεις αύται συντάσσονται εις τετραπλούν επί ειδικού εντύπου, εφαρμοζομένων κατ΄ αναλογίαν ως προς τον τύπον, το περιεχόμενον και τον τρόπον συντάξεως, θεωρήσεως και μεταγραφής αυτών, των διατάξεων των εις εκτέλεσιν του άρθρ. 2 του Α.Ν. 1525/1950 εκδιδομένων αποφάσεων ημών. Αι ως άνω δηλώσεις μεταγράφονται εις ειδικώς τηρούμενον βιβλίον πιστοχρεώσεως κατόχων καπνού ποικιλίας BURLEY. 2)Διαρκούσης της συγκομιδής των εν λόγω καπνών, δύναται ο κάτοχος της αδείας καλλιεργείας να προέλθη εις συμφωνίαν μεταβιβάσεως των συγκομιζομένων εις νωπήν κατάστασιν καπνών εις τρίτον, της τοιαύτης μεταβιβάσεως επεχούσης θέσιν υποκαταστάσεως του τρίτου εις τα εκ της αδείας καλλιεργείας απορρέοντα δικαιώματα και υποχρεώσεις του καλλιεργητού. Περί της υποκατασταστάσεως ταύτης συντάσσεται πράξις του Εφόρου Καπνού επί της αδείας καλλιεργείας μεταγραφομένη εις το οικείον βιβλίον πιστοχρεώσεως επ’ ονόματι του τρίτου. 3)Τα συγκομιζόμενα μέχρι 15 Οκτωβρίου το βραδύτερον καπνά της εν λόγω ποικιλίας BURLEY αποξηραίνονται εν συνεχεία υπό σκιάν εντός ειδικών εγκαταστάσεων (ξηραντηρίων). ΄Αμα τη αποξηράνσει των και το βραδύτερον μέχρι της 5 Δεκεμβρίου, ταύτα τίθενται εις προσωρινούς σωρούς (μπασκί), ακολούθως δε τα φύλλα προσδένονται εις δεσμίδας (μάτσα) διαχωριζόμενα κατά χέρια, χρώμα, μέγεθος και λοιπά στοιχεία ποιοτικής κατατάξεώς των και συσκευάζονται αντιστοίχως εις δέματα. 4)Ο καλλιεργητής παραγωγός ή ο υποκαταστήσας τούτον συνεπεία μεταβιβάσεως των συγκομιζομένων εις νωπήν κατάστασιν καπνών, υποχρεούται όπως μέχρι της 31 Δεκεμβρίου υποβάλη εις τον αρμόδιον ΄Εφορον Καπνού μέσω του οικείου Δημάρχου ή Προέδρου Κοινότητος δήλωσιν περί της πράγματι παραχθείσης και αποθηκευθείσης εις ξηράν κατάστασιν ποσότητος καπνού του της περί ης πρόκειται ποικιλίας συμπεριλαμβανομένης και της τυχόν αποχωρισθείσης ως μη εμπορευσίμου τοιαύτης, δοθέντος ότι μέχρι της ημερομηνίας ταύτης, δέον να έχη συντελεσθή οπωσδήποτε η αποξήρανσις και η συσκευασία των καπνών τούτων. Ως προς την υποβολήν των ως άνω δηλώσεων, την αποδοχήν και μετατροπήν των εις αδείας κατοχής, ισχύουν αι περί δηλώσεων και αδειών κατοχής παραχθέντος καπνού αντίστοιχοι διατάξεις του Κ.Ν.Φ.Κ. 5)Επιτρέπεται η μεταφορά των συλλεγομένων εις νωπήν (χλωράν) κατάστασιν καπνοφύλλων της ποικιλίας BURLEY προς αποξήρανσιν, εις ξηραντήρια ανεγερθέντα ειδικώς προς τον σκοπόν τούτον και ευρισκόμενα είτε εντός της περιφερείας της Εφορίας Καπνού ποραγωγής των, είτε εις περιφερείας άλλων Εφοριών Καπνού, πλησιεστέρων προς ταύτην, κατά την κατωτέρω διαγραφομένην διαδικασίαν. α)Προκειμένου περί μεταφοράς νωπών καπνοφύλλων εις ξηραντήρια ευρισκόμενα εντός της περιφερείας της Εφορίας Καπνού παραγωγής των, αύτη θα ενεργήται δι’ απλής συμπληρώσεως της σχετικής παραγράφου του εντύπου εν τη δηλώσει καπνοκαλλιεργείας «ότι τον εκ της ανωτέρω καλλιεργείας συλλεγησόμενον καπνόν δηλών ότι θέλω μεταφέρει προς αποξήρανσιν εις το εν τω χωρίω………….ή τοποθεσίαν ………………  ξηραντήριον». Εννοείται ότι οσάκις παραστή ανάγκη μεταφοράς των καπνοφύλλων τούτων εις έτερον ξηραντήριον λόγω πληρώσεως του δηλωθέντος, εντός της αυτής καπνικής περιφερείας, θα ενημερούται σχετικώς η Εφορία Καπνού. β)Προκειμένου περί μεταφοράς των περί ων πρόκειται καπνοφύλλων εις ξηραντήρια ευρισκόμενα εκτός της περιφερείας της Εφορίας Καπνού παραγωγής των, αύτη ενεργείται ως ακολούθως: Προ πάσης μεταφοράς ο καλλιεργητής δέον να υποβάλη προς θεώρησιν εις την Εφορίαν Καπνού την  χορηγήσασαν  την  άδειαν  καπνοκαλλιεργείας, (Αντί της σελ. 726,03(δ) Σελ. 726,03(ε) Τεύχος 427-Σελ. 49 Καλλιέργεια Καπνού 16.Ι.α.29 στέλεχος τριπλοτύπου δελτίου αποστολής, εις ο θα αναγράφηται, ο αύξων αριθμός, το ονοματεπώνυμον του ενεργούντος την μεταφοράν, ο αριθμός των μεταφερθησομένων σάκκων ή κιβωτίων ή τελάρων καπνοφύλλων, οσάκις δε μεταφέρονται ταύτα χύμα δια πλατφόρμας το βάρος θα προσδιορίζηται ως έγγιστα εις χιλιόγραμμα, η τοποθεσία του αγρού και ο τόπος του προορισμού (ένθα το ξηραντήριον). Καθ’ εκάστην μεταφοράν θα συμπληρούνται και τα τρία αποκόμματα του ως άνω δελτίου αποστολής δια της αναγραφής των ανωτέρω στοιχείων. Εκ των δελτίων τούτων το εν επέχον θέσιν προσωρινής αδείας μεταφοράς θα συνοδεύη τον μεταφερόμενον καπνόν και θα φυλάσσηται εις το ξηραντήριον μέχρι πέρατος της αποξηράνσεως και συσκευασίας τούτου, το δεύτερον θα αποστέληται καθ’ έκαστον δεκαήμερον ομού μετ’ άλλων εις την Εφορίαν Καπνού του τόπου παραγωγής των καπνών, και το τρίτον θα παραμένη εις το στέλεχος. ΄Αμα τη μεταφορά των καπνοφύλλων εις το ξηραντήριον, θα ενεργήται η ζύγισις τούτων και θα ανγράφηται εις το όπισθεν μέρος του δελτίου αποστολής το μικτόν και καθαρόν βάρος των καπνοφύλλων εις χιλ/μα, και θα υπογράφηται η επέχουσα θέσις ζυγολογίου εγγραφή αύτη υπό του μεταφορέως αδειούχου καπνοκαλλιεργητού ή υπό του μεταφορέως και του παραλήπτου, οσάκις το ξηραντήριον ανήκει εις τρίτον. Μετά το πέρας της συγκομιδής των καπνών της ποικιλίας ταύτης και της αποξηράνσεως αυτών, θα υποβάληται υπό του καλλιεργητού ομού μετά των εις χείρας του στελεχών των ως άνω δελτίων αποστολής η δήλωσις του παραχθέντος καπνού εις τον ΄Εφορον του τόπου παραγωγής των όστις βάσει των εις χείρας του δελτίων αποστολής των νωπών καπνοφύλλων και υπ’ όψιν ότι η εκ των πειριραμάτων προκύψασα σχέσις των νωπών προς τας αποξηραθέντα τοιαύτα ανέρχεται εις 1 προς 8 έως 9, θα ενεργή τον έλεγχον της δηλώσεως και την μετατροπήν της εις άδειαν κατοχής. Εν συνεχεία δε και προς τακτοποίησιν της μερίδος του παραγωγού εν τω βιβλίω πιστοχρεώσεως, θα εκδίδεται κατόπιν αιτήσεως άδεια μεταφοράς των καπνών εις τον τόπον ένθα το ξηραντήριον. Εις τας περιπτώσεις μεταφοράς κατά τα ανωτέρω των νωπών καπνοφύλλων, δέον απαραιτήτως να ενημερούται υπό του Εφόρου Καπνού παραγωγής των σχετικώς και ο ΄Εφορος Καπνού της περιφερείας ένθα κείται το εις ο μεταφερθήσονται ταύτα ξηραντήριον. Σελ. 726,04(ε) Τεύχος 427-Σελ.50 6)Αι περί αποδοχής συμπληρωματικών δηλώσεων παραχθέντος καπνού εκδιδόμεναι εκάστοτε αποφάσεις ημών, κατ’ εφαρμογήν των περί ελέγχου της κινήσεως του παραγομένου καπνού διατάξεων της καπνικής νομοθεσίας, ισχύουσι και δια τα καπνά της ποικιλίας BURLEY. 7)Mετά την υποβολήν της αρχικής δηλώσεως παραχθέντος καπνού της ως είρηται ποικιλίας, επιτρέπεται η μεταφορά εις παραλαβήν του ιδίου του παραγωγού, είτε ολοκλήρου της παραχθείσης ποσότητος είτε μέρους ταύτης από της περιφερείας της Εφορίας Καπνού παραγωγής των εις την περιφέρειαν ετέρας Εφορίας καπνού, άνευ καταβολής των υπέρ τρίτων φόρων, κατόπιν αδείας του αρμοδίου Εφόρου Καπνού. Εις τας εκδιδομένας αδείας μεταφοράς κατά τα ανωτέρω, δέον να γίνηται μνεία ότι δεν κατεβλήθησαν οι υπέρ τρίτων φόροι, η βεβαίωσις και η καταβολή των οποίων θα ενεργήται κατά την πώλησιν των καπνών, επιμέλεια του Εφόρου Καπνού εις την περιφέρειαν του οποίου θα μεταφέρωνται και αποθηκεύωνται ταύτα. 8)Η μεταβίβασις των καπνών BURLEY υπό του κατόχου παραγωγού ή του υποκαταστάτου τούτου κατά την παρ.2 της παρούσης, επιτρέπται μόνον μετά χωρικήν συσκευασίαν. Και εφ’ όσον μεν η πώλησις λαμβάνει χώραν προς πρόσωπα εν τω εσωτερικώ, εφαρμόζονται αι περί μεταβιβάσεως της κυριότητος παραγωγικών καπνών ισχύουσαι διατάξεις του Κ.Ν.Φ.Κ. και του Νόμ. 4672/1930, ως αύται συνεπληρώθησαν μεταγενεστέρως, μετά προηγουμένην καταβολήν των υπέρ τρίων φόρων, υπολογιζομένων επί της πράγματι συμφωνηθείσης τιμής πωλήσεως. Εάν όμως τα καπνά ήθελον εξαχθή εις το εξωτερικόν χωρικώς συσκευασμένα απ΄ αυθείας υπό του παραγωγού ή του υποκαταστάτου του, απαιτείται η υποβολή δηλώσεως εκ μέρους τούτου, ήτις δέον να διαλαμβάνη το ονοματεπώνυμον του πωλητού, την εσοδείαν των καπνών το είδος της συσκευασίας, την ποιότητα, την ποσότητα εις δέματα και χιλ/μα ως και την κατά χιλ/μον συμφωνηθείσαν τιμήν πωλήσεως. 16.Ι.α.29 Καλλιέργεια Καπνού Επί της ούτως αναγραφομένης τιμής, εφαρμόζονται προκειμένου του υπολογισμού και της βεβαιώσεως των υπέρ τρίτων φόρων, αι αντίστοιχοι διατάξεις του άρθρ. 2 του Α.Ν. 4/7.3.36. Εις περίπτωσιν καθ’ ην ο καλλιεργητής ή ο υποκαταστήσας τούτον τρίτος ήθελε προέλθει εις επί πλέον της χωρικής συσκευασίαν των καπνών τούτων, ήτοι εις επαναξήρανσίν των δι’ ειδικών μηχανημάτων (εμπορική επεξεργασία) εφ’ όσον μεν πωλήση ούτω τα καπνά προς πρόσωπα εν τω εσωτερικώ θα εφαρμόζωνται αι ως είρηται διατάξεις του Κ.Ν.Φ.Κ. (συμφωνητικόν αγωραπωλησίας κλπ.), εφ’ όσον δε πωλήση ταύτα απ’ ευθείας εις την αλλοδαπήν, δέον όπως καταθέση εις την αρμοδίαν Εφορίαν Καπνού την κατά τα ανωτέρω δήλωσιν. Εν προκειμένω (πώλησις κατόπιν επαναξηράνσεως) οι φόροι υπερ τρίτων θα υπολογίζωνται επί της αναγραφόμενης εν τω συμφωνητικώ ή εν τη δηλώσει τιμής πωλήσεως των καπνών, μετ’ έκπτωσιν των δαπανών επαναξηράνσεως. 9)Αι αγοραπωλησίαι των καπνών τούτων ενεργούνται σηνήθως ευθύς μετά την δήλωσιν παραγωγής και την χωρικήν συσκευασίαν των άνευ χρονικών περιορισμών. Δύναται όμως αι αγοραί τούτων να ενεργώνται και προ της συγκομιδής του προιόντος, των σχετικών συμφωνητικών μεταξύ των καλλιεργητών και αγοραστών δυναμένων να συναφθώσιν από 1ης Σεπτεμβρίου του προηγουμένου έτους. Εν τη περιπτώσει ταύτη η παραλαβή των καπνών εκ μέρους των αγοραστών ενεργείται, μετά την δήλωσιν παραγωγής και την χωρικήν συσκευασίαν τούτων Η παρούσα δημοσιευθήτω δια της Εφημερίδος της Κυβερνήσεως. 